URRUZUNO URRESTI (EH Bildu, 2015-02-05):
Egun on guztioi.
Urte bi inguru pasa dira Maite Iturberen izendapena eman zenetik eta bere garaian Euskal Herria Bilduk norabide aldaketaz hitz egiten zuen. Alegia legealdi hau, EITB-ri dagokionez behintzat, mugarri izan behar zela. Mugarri ikusita aurreko legealdian EITB-k minimo historikoak jo zituela, listoia oso baxu utzi zuela aurreko Zuzendaritzak eta horrek nolabait orain ardura hartzen zuen Zuzendaritzarengan ere, nolabaiteko hausnarketa eragin behar zuela.
Eta horren arabera, nahiz eta Maite iturbe berari Euskal Herria Bilduk bere izendapenean babesik ez eskaini, nolabaiteko konfidantza bat agertu behar izan dugu zentzu horretan. Konfiantza bat eta konfiantza hortik eratorrita konpromiso bat. Konpromiso eta ardura bat.
EITB estrategikoa da Euskal Herria Bildurentzat. Ohiko hedabide batek izan ohi duen funtzioetaz harago badituelako ez ohikoak diren funtzio batzuk ere. Gizarte kohesioaz eta euskararen normalizazioaz ari gara besteak beste. Eta guretzat, horiek ardatz horretan kokatu izan genuen gure konfidantza, babesa edo dena delako.
Eginkizun horiekin eta egun urteetako politiken ondorioz, egun enteak bizi duen egoerarekin. Horrekin hartu genuen konpromiso bat, ze dakizuenez urte bi hauetan oso kritikoak izan gara lerro informatiboarekin. Hedabide publiko bati ez dagokiona iristen zaigulako eta oso kritiko mantendu izan gara ere pertsonal eta kontratazio politikarekin.
Bidegabea izan delako eta bidegabea izateaz gain, EITB bera egoera zailetan murgildu duelako. Urteetako gehiegikeriek ekonomikoki kinka larrian utzi dute entea.
Bideragarria ez den egoera horrek, behin betiko arautzea eta normaltzea behar du eta horretarako hartu genuen gure konpromisoa. Nahiz eta beti gure enplazamenduari beste aldetik ez zaion...
...behar du eta horretarako hartu genuen gure konpromisoa nahiz eta beti gure enplazamenduari beste aldetik ez zaion behar bezala heldu.
Konpromisoa egoerari irtenbidea ematen joateko eta gaurkoan Eusko Irratiako afera baldin badaukagu ere hizketagai, orain dela hilabete batzuk, ekainaren 5ean hemen izandako eztabaidan esan genuen bezala, arazoa soilik ez da Eusko Irratiako, arazoa EITB osora hedatua dago minbizia bailitzan eta hemen aurretiaz hitza hartu duzuenok ere badirudi egoera horretaz paso edo egoera hori alboratzen duzuela.
Egoeraren oso irakurketa koiunturala egiten duzue eta Euskal Herria Bilduk orain arte mantendu izan duen posizioak, aldiz, egoeraren diagnostiko argazki orokorra eta situazio orokor horri irtenbidea eman nahi izan dio.
Zein da egoera? Errepaso txiki bat. Kudeatzaileak eta gestoreak, Ortuzar jaunak abian jarritako sistema, lan hitzarmenetik kanpo egindako kontratuak, irizpide argirik gabeko arduradunen hazkundea, puzte artifiziala, deskontrola aipatu da hemen.
2012an Administrazio Kontseiluan organigrama %25ean murrizteko erabakia hartzen da, aldiz, ez da hori egiten, organigraman beste postu batzuetan kokatzen diren jaun-andere horiek, baina funtzio berdinekin eta soldata berdinekin.
Beraz, ez da benetan eman beharreko murrizketa hori ematen. Iturbek kargua hartzen duen momentuan esaten du gestore horiek bera dagoen bitartean jarraitu egingo dutela. Eta bueltan-bueltan zein izango da hor ere arazoa? Nora helduko gara? Eusko Irratian heldu garen lekura, indefinidos no-fijos, mugagabe ez finkoak gero eta gehiago.
Artista kontratuak, berdin. Lan ikuskaritzak erregularizatzea agindu du. Mugagabe ez finko gehiago entera.
M4F, berriro Ortuzar jauna presente. EITBren orbitara sortutako enpresa satelite andana, erregulazio espedienteak, kiebra egoerak, langileen aldetik salaketak eta berriz ere indefinido no fijo, mugagabe ez finkoak. Oraingoan 25 gehiago entera. Horrek ere jasan beharko dira.
Eta gaur hizketagai dugun gaia, Eusko Irratiakoa. 2003. urtean Ortuzar jaunak 120 kontratu merkantil inguru egin zituen, lan ikuskaritzak gerora mugagabe ez finko bilakatu zituenak. 200 bat langileko egituran, beste 100, ehun eta hogeita piku langile gehiago mugagabe, ez finko egoeran, eta momentu honetan, 79taz ari baldin bagara ere, hori da guretzat egoera osoaren diagnostiko zehatzik ez egitea.
Bere garaian ehun eta hogeita piku izan ziren, eta jubilazioetaz edo ez dakit nola, momentu honetan 79 dira. Orduan, esaten denean 79 eta 49, 30 amortizatzen direla, ez jaun-andereak, ez. Jada amortizatu dira ehun eta hogeita pikutik 79ra dauden berrogeita piku plaza. Eta inork ez du esan horretaz ezer.
Eta galdera da, horiek egiturazkoak ziren? Egiturazkoak baldin baziren, zergatik ez dira ordezkatu? Edo beste galdera da, eta egiturazkoak ez baldin baziren, nolatan heldu ginen ehun eta hogeita piku lagun egoera ez erregularizatuan hor edukitzera?
Eta hau guretzat inportantea da, zeren guk adierazi genuen konpromiso bat deialdi publikoarekin eta 49 lanpostu behingoz erregularizatzeko akordioarekin, baina horrek bazeukan bigarren eskenatoki bat. Eta bigarren eskenatoki horretan apustu egiten genuen deialdi publiko hori bukatutakoan, 2016an emango zitzaiola hasiera, emango zitzaiola abiapuntua zuzendaritza eta langileen artean behingoz Eusko Irratiaren plantila estrukturala izan behar dena definitzeko, orain arte inoiz egin ez dena. Urteetan egin ez denari bidea zabaldu zion Euskal Herria Bilduk zuzendaritzarekin lortutako akordioak.
Zer gertatzen da orain? Eratorria, inposatua, nahi den bezala. ERE bat iragartzen da eta momentu honetan guk uste dugu ERE horrek bigarren eskenatoki hori guztiz baldintzatu egiten duela.
Sostenga ezina da, inork ez du sinesten gaur hemen Eusko Irratian, EITBn ERE bat sinatzen baldin bada bihar plantilaren handitzea suposatu dezakeen negoziazio bat eman daitekeenik. Eta hor bukatzen dira gure konpromisoak.
Eta guk bai nahi dugu marra gorri argi bat egin zentzu honetan. Euskal Herria Bilduk deialdi publikoarekin bere akordioa sinatu zuen eta gaur egun deialdi publiko horretan berretsi egiten gara baina ez duguna onartzen da horri bukaera emateko iragarri den ERE hori.
Gure zuzenketak argi eta garbi esaten du ERErik ez. Momentu honetako egoerari irtenbidea eskaintzen dio, alegia, bere garaian akordioan jasotako negoziazio hori 2016an eman beharrean, lehenbailehen ematen hastea eskatzen dugu eta hori eman bitartean, momentu honetan Eusko Irratian dauden lanpostu guztiak mantentzea eskatzen dugu. Noiz arte? Erabaki arte zein izan behar den plantila estrukturala.
Lehen hori, funtzio hori 2016an eman beharreko negoziazio horri egosten genion. Uste dugu hori jada erabat baldintzatua dagoela, eta momentu honetan EREa bertan behera utzi eta eman beharreko negoziazioari egosten diogu momentu honetan.
Eta hori esanik, uste dugu garaia iritsi dela  - eta hala jasotzen dugu gure zuzenketan -  erantzukizun politikoen garaia heldu da.
Aldaketarik ez da sumatzen EITBn. Pertsonal politika barne kudeaketaz ez dago aldaketarik EITBn. Lerro informatiboaz, kanpo proiekzioaz ez dago aldaketarik EITBn.